́ви мл҃твы на́шя, и принесѝ я̀ я́кѡ ѳѷміа́мъ на нбс̑ный ѻлта́рь кади́льный:ѡзарѝ умы̀ на́шя свѣ́томъ позна́нія та̂инъ сп҃си́тельныя вѣ́ры на́шея:воспламенѝ сердца̀ на̂ша любо́вію ко хрс̑ту̀ сп҃си́телю на́шему, ѡбратѝ и укрѣпѝ жела̂нія на̂ша на сп҃си́тельный пу́ть єѵг̑льскихъ єгѡ̀ за́повѣдей:да въ се́мъ вѣ́цѣ ти́хѡ и бл҃гоче́стнѡ поживе́мъ во сла́ву бж҃ію, въ бу́дущемъ же не лиши́мся вѣ́чнагѡ црс̑твія бж҃ія, є́же получи́ти да сподо́бимся бл҃года́тію хрс̑та̀ бг҃а на́шегѡ, хода́тайствомъ пречтс̑ыя єгѡ̀ мт҃ре, пренепоро́чныя дв҃ы мр҃і́и и твои́ми многомо́щными ко гдс̑у бг҃у ѡ на́съ мл҃твами, и да просла́вимъ съ тобо́ю и про́чими безпло́тными си́лами нбс̑ными и всѣ́ми ст҃ы́ми єди́наго въ тро̑цѣ сла́вимаго бг҃а, ѻц҃а̀ и сн҃а и ст҃а́го дх҃а, ны́нѣ и при́снѡ и во вѣ́ки вѣкѡ́въ